|  |  |
| --- | --- |
| Numri i lëndës: | 2018:023601 |
| Datë: | 22.11.2018 |
| Numri i dokumentit:  | 00175162 |

**P. nr. 86/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit D.G , sipas aktakuzës së PTH-së D.P. në Pejë PP/II. nr.16/18 të dt.05.2.2018 për shkak të veprës penale: lëndim i lehtë trupor nga neni 188 par 3 pika 1.3 e lidhur me par 1pika 1.4 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit D. G , e dëmtuara Teuta Gashi dhe të prokurorit të shtetit Suada Hamza me dt.22.11.2018 ka marrë dhe botërisht ka shpallë këtë :

**A K T GJ Y K I M**

**I pandehuri D.G i lindur me dt. në P , tani me vendbanim në fsh. V. R I K e Pejës, biri I dhe nënës Z e gjinisë H , Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 30.12.2017, rreth orës 23:00 , në rrugën M. Z B , në fsh. V .K e P , me dashje i ka shkaktuar lëndime të lehta trupore viktimës së ndjeshme , këtu të dëmtuarës T ( F ) G , të cilën e ka bashkëshorte , në atë mënyrë që pas një mos marrëveshje të mëhershme që kanë pasur ndërmjet vete për çështje familjare, ditën kritike i pandehuri ushtron dhunë fizike duke e goditur me grusht në kohë si dhe me një dru në kofshë, me ç’ tast i ka shkaktuar dëmtime të përkohshme trupore.

-me çka ka kryer vepre penale : lëndim i lehtë trupor nga neni 188 par 3 pika 1.3 e lidhur me par 1pika 1.4 të KPRK-së.

Prandaj gjykata të pandehurës konform nenit 41, 85, 86 dhe nenit 188 par 3 pika 1.3 e lidhur me par 1pika 1.4 të KPRK-së I SHQIPTON.

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

I pandehuri për shkak të gjendjes së varfër ekonomike lirohet nga pagimi i shpenzimeve të procedurës penale.

**A r s y e t i m**

Prokuroria Themelore në Pejë me dt.05.2.2018 kundër të pandehurit D. G , ka ngritë aktakuzë PP/II. nr.16/18, për vepër penale: lëndim i lehtë trupor nga neni 188 par 3 pika 1.3 e lidhur me par 1pika 1.4 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarës , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , gjendjen e varfër ekonomike dhe është mbajtës i vetëm i familjes prej 5 anëtarësh, fakti se me të dëmtuarën është pajtuar dhe tani kanë raporte shumë të mira , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.22.11.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .